ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী ২২ জানুয়ারি তেজপুর বিশ্ববিদ্যালয়ের ১৮তম সমাবর্তনে ভাষণ দেবেন
নতুন দিল্লি, ২০ জানুয়ারি, ২০২১
প্রধানমন্ত্রী শ্রী নরেন্দ্র মোদী আগামী ২২ জানুয়ারি আসামের তেজপুর বিশ্ববিদ্যালয়ের ১৮ তম সমাবর্তন অনুষ্ঠানে ভাষণ দেবেন। ওইদিন সকাল সাড়ে দশটায় প্রধানমন্ত্রী ভিডিও কনফারেন্সের মাধ্যমে তাঁর ভাষণ দেবেন। সমাবর্তন অনুষ্ঠানে আসামের রাজ্যপাল অধ্যাপক জগদীশ মুখী, কেন্দ্রীয় শিক্ষা মন্ত্রী শ্রী রমেশ পখ্রিয়াল নিশাঙ্ক ও আসামের মুখ্যমন্ত্রী শ্রী সর্বানন্দ সোনোয়াল উপস্থিত থাকবেন।
ওই সমাবর্তনে ২০২০ সালে উত্তীর্ণ ১২১৮ জন শিক্ষার্থীকে ডিগ্রী ও ডিপ্লোমা প্রদান করা হবে। স্নাতক এবং স্নাতকোত্তর স্তরে বিভিন্ন বিষয়ে শীর্ষ স্থানাধিকারী ৪৮ জনকে স্বর্ণ পদক দেওয়া হবে।
সমাবর্তন অনুষ্ঠানটি কোভিড প্রটোকল মেনে ব্লেন্ডেড মোডে অনুষ্ঠিত হবে। যেখানে কেবল মাত্র পিএইচডি এবং স্বর্ণপদকপ্রাপ্ত ডিগ্রী ধারীরা ব্যক্তিগতভাবে তা গ্রহণ করবেন। বাকি শিক্ষার্থীদের ডিগ্রী এবং ডিপ্লোমা ভার্চুয়াল মাধ্যমে প্রদান করা হবে।
স্বাস্থ্যওপরিবারকল্যাণমন্ত্রক
বণিকসভা সিআইআই জনস্বাস্থ্য সম্মেলনের ডিজিটাল মাধ্যমে উদ্বোধনী ভাষণে বক্তব্য ডঃ হর্ষ বর্ধনের
নয়াদিল্লি, ১৭ আগস্ট, ২০২০
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন আজ বণিকসভা সিআইআই আয়োজিত জনস্বাস্থ্য সম্মেলনের উদ্বোধনী ভাষণে বক্তব্য রাখেন। দু'দিন ধরে চলবে এই অধিবেশন। কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে ও নীতি আয়োগ -এর সদস্য ডঃ বিনোদ কে পল ডিজিটাল মাধ্যমে এই অনুষ্ঠানে যোগ দেন। অনুষ্ঠানে স্বাস্থ্যসেবা সম্পর্কে একটি ভার্চ্যুয়াল প্রদর্শনীর আয়োজন করা হয়। সিআইআই'এর 'যক্ষ্মামুক্ত কর্মক্ষেত্র প্রচারাভিযান' শীর্ষক কর্মসূচির সূচনা করা হয় এদিন। কেন্দ্রীয় মন্ত্রী ও অন্যান্য সদস্যদের উপস্থিতিতে সিআইআই জনস্বাস্থ্য প্রতিবেদনও প্রকাশ করা হয়।
অনুষ্ঠানে কেন্দ্রীয় মন্ত্রী ডঃ হর্ষ বর্ধন কোভিড মহামারী পরিস্থিতিতে এই অনুষ্ঠান আয়োজন করার জন্য বণিকসভা সিআইআই-কে ধন্যবাদ জানান। তিনি বলেন, এই মহামারী দেশে জনস্বাস্থ্য পরিকাঠামো পুনর্গঠন এবং কাঠামোগত পরিবর্তন আনার সুযোগ তৈরি করে দিয়েছে। স্বাস্থ্যক্ষেত্রে বিভিন্ন সমস্যা মোকাবিলা এবং চিকিৎসা ক্ষেত্রে ভারতের সাফল্যের কথাও তুলে ধরেন তিনি। এ প্রসঙ্গে কেন্দ্রীয় মন্ত্রী সরকারি বিভিন্ন প্রকল্পের কথা উল্লেখ করেন। তিনি বলেন, ভারত থেকে গুটিবসন্ত এবং পোলিও রোগ নির্মূলের মতো সাফল্য এসেছে । এক্ষেত্রে তিনি আশা ব্যক্ত করেন যে একাধিক শিল্পপতি ও বণিকসভা সিআইআই-এর সহায়তায় ২০২৫ সালের মধ্যে ভারতকে যক্ষ্মামুক্ত করার প্রধানমন্ত্রীর স্বপ্ন বাস্তবায়িত হবে।
দিল্লির স্বাস্থ্যমন্ত্রী হিসেবে কাজ করার সময় তাঁর বিভিন্ন অভিজ্ঞতার কথা জানান কেন্দ্রীয় মন্ত্রী। তিনি বলেন, শিল্পপতিদের সাহায্য এবং উৎসাহদানের ফলে পোলিও নির্মূল অভিযান সম্ভব হয়েছে। কেন্দ্রীয় মন্ত্রী আরও বলেন, দেশ থেকে যক্ষ্মা নির্মূলের জন্য সকলকে একযোগে কাজ করতে হবে।
'যক্ষ্মামুক্ত কর্মক্ষেত্র প্রচারাভিযান'এর বিষয়ে ডঃ হর্ষ বর্ধন বলেন, ভারতে এখনও ২৬.৪ লক্ষ যক্ষ্মা রোগী রয়েছেন যা ভারতবর্ষের কাছে এখনো এক সমস্যা । জীবন-জীবিকা, অর্থ এবং কর্মদিবস তৈরির ক্ষেত্রে যক্ষ্মা রোগ ব্যাপক প্রভাব ফেলছে। তিনি এই সমস্যার সমাধানে সরকারের পাশাপাশি বেসরকারি সংস্থাগুলিকে এগিয়ে আসার আহ্বান জানান। বিগত পাঁচ বছরে যক্ষ্মা রোগ নির্মূলে ভারত সরকারের উদ্যোগ চারগুণ বৃদ্ধি পেয়েছে বলেও তিনি মন্তব্য করেন। প্রধানমন্ত্রী শ্রী নরেন্দ্র মোদী ২০১৪ সালে দায়িত্ব নেওয়ার পর যক্ষ্মা রোগ নির্মূলে উদ্যোগী হন। রোগীদের বিনামূল্যে চিকিৎসার ব্যবস্থা করা সহ যক্ষ্মা রোগে যাতে কেউ আক্রান্ত না হন সে বিষয়েও প্রচার করা হচ্ছে।
কেন্দ্রীয় স্বাস্থ্যমন্ত্রী আত্মবিশ্বাস ব্যক্ত করে বলেন, আয়ুষ্মান ভারত প্রকল্পের মাধ্যমে স্বাস্থ্য পরিকাঠামোয় সরকার বরাদ্দ বৃদ্ধি করেছে। যক্ষ্মা রোগের পাশাপাশি, কালাজ্বর এবং কুষ্ঠ রোগের মতো ব্যাধি নির্মূলে ও মাতৃত্বকালীন মৃত্যুর হার শূণ্যে নামিয়ে আসতে সরকার একাধিক পদক্ষেপ গ্রহণ করেছে।
অনুষ্ঠানে কেন্দ্রীয় প্রতিমন্ত্রী শ্রী অশ্বিনী কুমার চৌবে তৃণমূলস্তরে চিকিৎসা পরিষেবা পৌঁছে দেওয়ার বিষয়ে বক্তব্য রাখেন। তিনি বলেন, গ্রামাঞ্চলে স্বাস্থ্য পরিকাঠামোয় এক আমূল পরিবর্তন এসেছে। তিনি আরও বলেন, টেলি-মিডিসিনের বিষয়ে সাধারণ মানুষের মধ্যে উৎসাহ দিন দিন বাড়ছে।
এদিনের অনুষ্ঠানে অল ইন্ডিয়া ইনস্টিটিউট অফ মেডিকেল সায়েন্স-এর অধিকর্তা ডা. রনদীপ গুলেরিয়া, বণিকসভা সিআইআই-এর অধিকর্তা শ্রী চন্দ্রজিৎ বন্দ্যোপাধ্যায় ছাড়াও বিশেষ ব্যক্তিবর্গ উপস্থিত ছিলেন।
(CG/SS/DM
প্রধানমন্ত্রীরদপ্তর
প্রধানমন্ত্রী অপারেশন গঙ্গার বিষয়ে একটি উচ্চপর্যায়ের পর্যালোচনা বৈঠকের পৌরোহিত্য করেছেন
নয়াদিল্লি, ২৮শে ফেব্রুয়ারী, ২০২২
প্রধানমন্ত্রী শ্রী নরেন্দ্র মোদী ইউক্রেনে আটকে থাকা ভারতীয়দের দেশে ফিরিয়ে আনার জন্য অপারেশন গঙ্গার উচ্চপর্যায়ের পর্যালোচনা বৈঠকের পৌরোহিত্য করেছেন। এই বিষয়ে উপর এটি শ্রী মোদীর দ্বিতীয় বৈঠক। প্রধানমন্ত্রী জানান, সব ভারতীয় নাগরিক যাতে নিরাপদ ও সুরক্ষিত থাকেন, তা নিশ্চিত করতে সরকারী প্রশাসন ২৪ ঘন্টাই সক্রিয় রয়েছে।
শ্রী এই প্রসঙ্গে উল্লেখ করেন, আটকে থাকা ভারতীয়দের দ্রুত দেশে ফিরিয়ে আনার জন্য তাঁর বিশেষ দূত হিসেবে চারজন উচ্চপদস্থ মন্ত্রী বিভিন্ন দেশ সফর করছেন। এই বিষয়টিকে সরকার যে অগ্রাধিকার দিচ্ছে, এর মধ্যদিয়ে তা প্রতিফলিত হয়েছে।
প্রধানমন্ত্রী জানান, ইউক্রেনের উদ্ভুত মানব সভ্যতার সঙ্কট নিরসনে ভারত সে দেশে ত্রাণ সমগ্রী পাঠানোর পরিকল্পনা করেছে। আগামীকাল এই ত্রাণ পাঠানো শুরু হবে।
ভারত, সারা বিশ্বকে অভিন্ন পরিবার বলে মনে করে। প্রধানমন্ত্রী জানান, আমাদের প্রতিবেশী রাষ্ট্রের অথবা উন্নয়নশীল কোনো দেশের নাগরিকরা যদি ইউক্রেনে আটকে পড়েন এবং সাহায্য চান, ভারত তাদেরকেও সাহায্য করতে প্রস্তুত।
CG/CB/SFS
(
বৈদ্যুতিন ও তথ্যপ্রযুক্তি মন্ত্রক
এক দায়িত্বশীল ও মানব-কেন্দ্রিক উন্নয়নের সমর্থনে প্রতিষ্ঠাতা সদস্য হিসাবে ভারত কৃত্রিম বুদ্ধিমত্তা সংক্রান্ত বিশ্ব অংশীদারিত্বে সামিল
নয়াদিল্লি, ১৫ জুন, ২০২০
কৃত্রিম বুদ্ধিমত্তা সংক্রান্ত বিশ্ব অংশীদারিত্বের সূচনা করতে ভারত বিশ্বের অগ্রণী অর্থনীতির দেশ, যেমন – মার্কিন যুক্তরাষ্ট্র, গ্রেট ব্রিটেন, অস্ট্রেলিয়া, ইউরোপীয় ইউনিয়ন, কানাডা, ফ্রান্স, জার্মানি, ইতালি, জাপান, মেক্সিকো, নিউজিল্যান্ড, কোরিয়া প্রজাতন্ত্র ও সিঙ্গাপুরের সঙ্গে সামিল হয়েছে। কৃত্রিম বুদ্ধিমত্তা সংক্রান্ত বিশ্ব অংশীদারিত্ব এমন একটি আন্তর্জাতিক স্তরের বহুপাক্ষিক উদ্যোগ, যার মাধ্যমে কৃত্রিম বুদ্ধিমত্তার দায়িত্বজ্ঞানসম্পন্ন ব্যবহার সম্ভব হবে ও তা উন্নয়নের সঠিক দিশা দেখাবে। বিশ্বের একাধিক দেশকে নিয়ে শুরু হতে চলা এই উদ্যোগ মানবাধিকার, সামাজিক ও আর্থিক অন্তর্ভুক্তিকরণ, বৈচিত্র্য, উদ্ভাবন ও আর্থিক বিকাশে সুদূরপ্রসারী ভূমিকা নিতে পারে। কৃত্রিম বুদ্ধিমত্তা ব্যবহারের পাশাপাশি, যে সমস্ত চ্যালেঞ্জ ও সুযোগ তৈরি হতে চলেছে, সেগুলি সম্পর্কে আরও ভালো বোঝাপড়ার ক্ষেত্রে আন্তর্জাতিক স্তরে এটিই হ’ল এ ধরনের প্রথম প্রয়াস। এই প্রয়াসকে বাস্তবায়িত করতে উদ্যোগে অংশগ্রহণকারী দেশগুলির কৃত্রিম বুদ্ধিমত্তা সম্পর্কে অভিজ্ঞতা ও ব্যবহারিক প্রয়োগের বিভিন্ন দিক সম্বন্ধে পারস্পরিক আদান-প্রদান বাড়বে। এছাড়াও, কৃত্রিম বুদ্ধিমত্তা সংক্রান্ত আধুনিক গবেষণা ও ব্যবহারিক কর্মকান্ডের মাধ্যমে এ ধরনের প্রযুক্তির প্রকৃত প্রতিফলন ও কার্যকারিতার মধ্যে ফারাক দূর করতে এই উদ্যোগ গুরুত্বপূর্ণ হয়ে উঠবে।
একাধিক আন্তর্জাতিক সংগঠন ও অংশগ্রহণকারী দেশগুলির সহযোগিতায় কৃত্রিম বুদ্ধিমত্তা সংক্রান্ত বিশ্ব অংশীদারিত্ব বিশ্ব জুড়ে অগ্রণী শিল্প সংস্থা, নাগরিক সমিতি, সরকারি প্রতিষ্ঠান ও শিক্ষা প্রতিষ্ঠানগুলিকে এক ছাতার তলায় নিয়ে আসবে। এর ফলে, কৃত্রিম বুদ্ধিমত্তার ব্যবহারে দায়িত্বশীলতার প্রসার ঘটবে। সেই সঙ্গে, বিশ্ব জুড়ে বর্তমান কোভিড-১৯ সঙ্কট মোকাবিলায় কৃত্রিম বুদ্ধিমত্তাকে কিভাবে আরও সঠিক উপায়ে কাজে লাগানো যায়, তার পন্থা-পদ্ধতিগুলি খুঁজে বের করা সম্ভব হবে।
উল্লেখ করা যেতে পারে, ভারত সম্প্রতি জাতীয় পর্যায়ে কৃত্রিম বুদ্ধিমত্তা সম্পর্কিত কৌশল ও এক পোর্টাল চালু করেছে। ইতিমধ্যেই কৃত্রিম বুদ্ধিমত্তাকে বিভিন্ন ক্ষেত্রে কাজে লাগানোর উদ্যোগও শুরু হয়েছে। কেন্দ্রীয় সরকারের জাতীয় কৃত্রিম বুদ্ধিমত্তা কৌশলের উদ্দেশ্যই হ’ল শিক্ষা, কৃষি, স্বাস্থ্য পরিষেবা, ই-বাণিজ্য, অর্থনীতি, টেলিযোগাযোগ প্রভৃতি ক্ষেত্রে আধুনিক বুদ্ধিমত্তার প্রয়োগ আরও সম্প্রসারিত করা। প্রতিষ্ঠাতা সদস্য হিসাবে কৃত্রিম বুদ্ধিমত্তা সংক্রান্ত বিশ্ব অংশীদারিত্বে সামিল হয়ে ভারত এ ধরনের বুদ্ধিমত্তার উন্নয়নমূলক ও গবেষণাধর্মী আন্তর্জাতিক কর্মকান্ডগুলিতে সক্রিয়ভাবে অংশগ্রহণ করতে পারবে।
কৃত্রিম বুদ্ধিমত্তা সংক্রান্ত বিশ্ব অংশীদারিত্বের কাজকর্ম পরিচালিত হবে প্যারিসের ইকনোমিক কো-অপারেশন অ্যান্ড ডেভেলপেমেন্ট অর্গানাইজেশনের উদ্যোগে একটি সচিবালয়ের মাধ্যমে। এছাড়াও, এই অংশীদারিত্বের দুটি দক্ষতা কেন্দ্র থাকবে। এর একটি থাকবে মন্ট্রিলে এবং অন্যটি প্যারিসে।
(CG/BD/SB
প্রধানমন্ত্রীরদপ্তর
প্রধানমন্ত্রী ৪১তম প্রগতি আলোচনায় অধ্যক্ষতা করেছেন
নয়াদিল্লি, ২২ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী আজ কেন্দ্র এবং রাজ্য সরকারকে নিয়ে তৈরি সক্রিয় প্রশাসন এবং সময় মতো রূপায়ণের জন্য তথ্যপ্রযুক্তি নির্ভর বহুমুখী মঞ্চ প্রগতির ৪১তং সংস্করণের বৈঠকে অধ্যক্ষতা করেছেন।
বৈঠকে ৯টি প্রধান পরিকাঠামো প্রকল্প পর্যালোচনা করা হয়। ৯টি প্রকল্পের মধ্যে ৩টি প্রকল্প সড়ক পরিবহণ ও মহাসড়ক মন্ত্রকের, দুটি প্রকল্প রেল মন্ত্রকের এবং একটি করে প্রকল্প শক্তি মন্ত্রক, কয়লা মন্ত্রক, পেট্রোলিয়াম ও প্রাকৃতিক গ্যাস মন্ত্রক এবং স্বাস্থ্য ও পরিবার কল্যাণ মন্ত্রকের এই ৯টি প্রকল্পে সামগ্রিক খরচ ৪১ হাজার ৫০০ কোটি টাকার বেশি। এগুলি রূপায়িত হচ্ছে ১৩টি রাজ্য যেমন ছত্তিশগড়, পাঞ্জাব, বিহার, মধ্যপ্রদেশ, উত্তর প্রদেশ, ঝাড়খন্ড, কেরল, কর্নাটক, তামিলনাড়ু, অসম, গুজরাট, মহারাষ্ট্র এবং অরুণাচল প্রদেশে। বৈঠকে অমৃত সরোবর নিয়েও পর্যালোচনা করা হয়।
প্রধানমন্ত্রী মন্ত্রক এবং রাজ্য সরকারগুলিকে পরিকাঠামোগত প্রকল্প পরিকল্পনার জন্য পিএম গতিশক্তি পোর্টাল ব্যবহার করার পরামর্শ দেন। তিনি প্রকল্পের সময় মতো কাজ শেষ করার জন্য জমি অধিগ্রহণ, অপসারণ এবং অন্যান্য বিষয়ের দ্রুত সমাধানের ওপর জোর দেন। কেন্দ্রীয় সরকারের মন্ত্রক এবং রাজ্য সরকারগুলির মধ্যে উপযুক্ত সমন্বয় নিশ্চিত করার ওপর জোর দেন তিনি।
আলোচনাকালে প্রধানমন্ত্রী ‘মিশন অমৃত সরোবর’-এরও পর্যালোচনা করেন। বিহারের কিষাণগঞ্জে এবং গুজরাটের গোতাড়ে ড্রোনের মাধ্যমে অমৃত সরোবর প্রকল্পের কাজ স্বচক্ষে দেখেন তিনি। প্রধানমন্ত্রী সকল মন্ত্রক এবং রাজ্য সরকারগুলিকে বর্ষার আসার আগেই অমৃত সরোবরের কাজ সম্পূর্ণ করার পরামর্শ দেন। এই কর্মসূচিতে ৫০ হাজার অমৃত সরোবরের সময়মতো লক্ষ্য পূরণে ব্লকস্তরে তদারকির ওপর জোর দেন প্রধানমন্ত্রী।
‘মিশন অমৃত সরোবর’-এর এই অভিনব ভাবনা রূপায়িত হচ্ছে সারা দেশে জলাশয়গুলিকে পুনরুজ্জীবন ঘটাতে, যাতে ভবিষ্যতে জল সংরক্ষণে সহায়তা হয়। এই প্রকল্প সম্পূর্ণ হলে জল ধরে রাখার ক্ষমতা বেড়ে হবে প্রায় ৫০ কোটি কিউবিক লিটার। হিসাব মতো প্রতি বছর ৩২ হাজার টন কার্বন স্তিমিত হবে এবং ভূস্তরের জল সঞ্চয় বৃদ্ধি পেয়ে হবে ২২ মিলিয়ন কিউবিক মিটারের বেশি। এছাড়াও সম্পূর্ণ অমৃত সরোবরগুলিকে ঘিরে সামাজিক কাজকর্ম এবং অংশগ্রহণ হবে। যার ফলে জনভাগীদারির মনোভাব বৃদ্ধি পাবে। জল সংরক্ষণ নিয়ে স্বচ্ছতা সমাবেশ জল শপথের মতো অনেক সামাজিক কর্মকান্ড, রঙ্গোলী প্রতিযোগিতার মতো বিদ্যালয়ের ছাত্রছাত্রীদের কাজকর্ম, ছট পুজোর মতো ধর্মীয় উৎসব পালনের আয়োজন করা হচ্ছে অমৃত সরোবর প্রকল্পের পাশে।
প্রগতি বৈঠকে ১৫.৮২ লক্ষ কোটি টাকা মূল্যের ৩২৮টি প্রকল্পের কাজ এ পর্যন্ত পর্যালোচনা করা হয়েছে।
PG/AP/NS
(
প্রধানমন্ত্রীরদপ্তর
আন্তর্জাতিক নারী দিবসে নারীশক্তিকে প্রধানমন্ত্রীর প্রণাম
নতুনদিল্লী, ৮ মার্চ ২০২০
প্রধানমন্ত্রী শ্রী নরেন্দ্র মোদী আন্তর্জাতিক নারীদিবসে, নারীশক্তির মানসিকতাকে শ্রদ্ধা জানান।
প্রধানমন্ত্রী বলেন,” আন্তর্জাতিক নারীদিবসে শুভেচ্ছা। আমাদের নারীশক্তির মানসিকতা এবং সংস্কারকে আমরা শ্রদ্ধা জানাই। দিনকয়েক আগেই আমি বলেছিলাম, আমি এবার স্যোসাল মিডিয়া একাউন্টগুলি ছেড়ে দেব। আজ সারা দিন ধরে, সাতজন সফল মহিলা তাঁদের জীবনের কথা আপনাদের জানাবেন এবং সম্ভবত আমার স্যোসাল মিডিয়া অ্যাকাউণ্টগুলি ব্যবহার করে আপনাদের সঙ্গে মতবিনিময় করবেন”।
CG/CB
(Visitor Counter : 71
বৈদ্যুতিন ও তথ্যপ্রযুক্তি মন্ত্রক
তৃণমূলস্তরের সমস্যার সমাধানে ভারত জুড়ে ১,৩০০-রও বেশি উজ্জ্বলমনস্ক যুব গভ টেক-থন ২০২০-তে যোগ দিয়েছে
নয়াদিল্লি, ৬ নভেম্বর, ২০২০
কেন্দ্রীয় বৈদ্যুতিন ও তথ্যপ্রযুক্তি মন্ত্রকের উদ্যোগে ন্যাশনাল ইনফরমেটিক্স সেন্টার , আইইইই কম্পিউটার সোসাইটি এবং ওরাকেল-এর সহযোগিতায় আয়োজিত গভ টেক-থন, ২০২০ সফলভাবে শেষ হয়েছে ১ নভেম্বর। টানা ৩৬ ঘন্টা ধরে সারা ভারতবর্ষ জুড়ে ভার্চ্যুয়াল মাধ্যমে এই হ্যাকাথনের আয়োজন করা হয়। এখানে ৩৯০টি দল থেকে ১,৩০০ জনেরও বেশি উজ্জ্বলমনস্ক যুব নাম নথিভুক্ত করেছিল। গত দু'সপ্তাহে এই হ্যাকাথনের ওয়েবপেজ প্রত্যক্ষ করেছেন ১৫ হাজারেরও বেশি মানুষ।
কেন্দ্রীয় সরকারের কৃষি ও কৃষককল্যাণ মন্ত্রক, সড়ক পরিবহণ ও মহাসড়ক মন্ত্রক এবং শিক্ষা মন্ত্রকের পাঁচটি সমস্যার সমাধানে ১০০টি দল থেকে ৪৪৭ জনের নাম নথিভুক্ত হয়েছিল। সরকার, শিক্ষাবিদ ও শিল্প সংস্থা থেকে ২৭ জনের একটি জুড়ির প্যানেল তাঁদের উত্থাপিত বিষয় মূল্যায়ন করে দেখে।
এবারের গভ টেক-থন ২০২০-তে যে পাঁচটি সমস্যার সমাধানে উদ্ভাবনী দিক তুলে ধরার জন্য আহ্বান জানানো হয়েছিল সেগুলি হল –  কৃষিক্ষেত্রে উৎপাদনশীলতা বৃদ্ধি, বিভিন্ন মরশুমে কৃষকদের জন্য বিকল্প ফসল চাষের ব্যবস্থা;  বীজ সরবরাহ শৃঙ্খল ঠিক রাখা, বীজের মানোন্নয়ন;  মোবাইল / ওয়েব-ভিত্তিক অ্যাপ্লিকেশনে স্ক্যান এবং আপলোড করার পদ্ধতির উন্নয়ন;  রিমোট সুপারভিশন সফটওয়্যার এবং ওয়েবক্যামের মাধ্যমে বাড়ি অথবা প্রতিষ্ঠান থেকে অনলাইন পরীক্ষা ব্যবস্থাপনার ওপর নজরদারি;  যানবাহনের ফিটনেস পরীক্ষা পদ্ধতিতে স্বয়ংক্রিয় ব্যবস্থাপনা সরঞ্জাম নির্মাণ।
রবার্ট বোস ইঞ্জিনিয়ারিং এবং বিজনেস সলিউশন প্রাইভেট লিমিটেড থেকে 'ফিট ফর ফিউচার' এই হ্যাকাথনে প্রথম স্থান অধিকার করেছে। যানবাহনের ফিটনেস পরীক্ষায় স্বয়ংক্রিয় ব্যবস্থাপনা ক্ষেত্রে উদ্ভাবনী সমাধানের নমুনা প্রদর্শনের জন্য তারা প্রথম স্থান অর্জন করেছে। ইন্ডিয়ান ইনস্টিটিউট অফ ইনফরমেশন টেকনলজি, ভদোদরার 'হ্যাক ডেমনস' দ্বিতীয় স্থান অর্জন করেছে।
গভ টেক-থন ২০২০-র সমাপ্তি অনুষ্ঠানের ভাষণে এনআইসি-র মহানির্দেশক ডঃ নীতা ভার্মা জানান, এই ভার্চ্যুয়াল হ্যাকাথন সামাজিক ক্ষেত্র এবং উদীয়মান প্রযুক্তির ক্ষেত্রে এক অনন্য সমন্বয় গড়ে তুলেছে। সামাজিক অন্তর্ভুক্তি, সাধারণ মানুষের ক্ষমতায়ন এবং দেশের সামগ্রিক উন্নয়নে এই হ্যাকাথন গুরুত্বপূর্ণ ভূমিকা পালন করেছে বলেও তিনি জানান।
আইইইই কম্পিউটার সোসাইটির কার্যনির্বাহী অধিকর্তা মেলিসা রোসেল বলেন, তাঁদের এই প্রতিষ্ঠান ওরাকেল ও এনআইসি-র সঙ্গে একজোট হয়ে কাজ করে পেশাদার ভিত্তিতে যে কোনও সমস্যার সমাধানের পথ খুঁজে বের করতে বিশেষ সাহায্য করেছে। ওরাকেল ইন্ডিয়ার আঞ্চলিক ম্যানেজিং ডিরেক্টর শ্রী শৈলেন্দ্র কুমার জানান, এই হ্যাকাথন উদ্ভাবনী ক্ষেত্রে যুব সমাজের কাছে নিজেদের প্রতিভা বিকাশের অপার সুযোগ এনে দিয়েছে।
CG/SS/DM
(Visitor Counter : 161
প্রতিরক্ষামন্ত্রক
শর্ট সার্ভিস কমিশন অফিসারদের অবসর গ্রহণের পরেও প্রতিরক্ষা মন্ত্রক সেনাবাহিনীতে কাজের অনুমতি দিয়েছে নয়াদিল্লি, ২৪ মার্চ, ২০২১
নয়াদিল্লি, ২৪ মার্চ, ২০২১
অবসরপ্রাপ্ত শর্ট সার্ভিস কমিশনের  আধিকারিকরা যাতে সেনাবাহিনীতে বিভিন্ন ধরনের কাজ করতে পারেন, প্রতিরক্ষা দপ্তর সে বিষয়ে প্রয়োজনীয় সিদ্ধান্ত নিয়েছে। এসএসসি আধিকারিকরা তাঁদের নির্ধারিত শর্ত অনুযায়ী নির্দিষ্ট সময় কাজের পর এতদিন সেনাবাহিনীতে অন্য কোনও কাজ করতে পারতেন না। এর ফলে তাঁদের মধ্যে ক্ষোভের সৃষ্টি হত। পার্মানেন্ট কমিশন আধিকারিকদের মতোই এসএসসি আধিকারিকরাও একই পরিস্থিতিতে কাজ করেন। অথচ, অবসরের পর তাঁরা আর সেনাবাহিনীর জন্য কোনও কাজ করতে পারতেন না। এর ফলে তরুণ আধিকারিকদের মনোবল ভেঙে যায়।
এসএসসি আধিকারিকরা দীর্ঘদিন ধরেই অবসরের পর সেনাবাহিনীর জন্য কাজ করার দাবি জানিয়ে আসছিলেন। সেনাবাহিনীর কাজের ক্ষেত্রে অন্যতম সহায়ক এইসব আধিকারিক ১০-১২ বছর সেনাবাহিনীর জন্য যে কাজ করেন তাতে বাহিনীর তরুণ আধিকারিকের চাহিদা মেটে। প্রতিরক্ষা মন্ত্রকের নতুন সিদ্ধান্তের ফলে এসএসসি-তে কাজ করায় আগ্রহ বাড়বে এবং ১৯৮৩ সাল থেকে দীর্ঘদিনের একটি দাবি পূরণ হবে। অতীতে এসএসসি আধিকারিকরা পাঁচ বছর এক নাগাড়ে কাজ করতেন। এখন তাঁরা ১০ বছর কাজ করবেন এবং তারপর আরও অতিরিক্ত চার বছর কাজের সুযোগ পাবেন।
তথ্যওসম্প্রচারমন্ত্রক
কিংবদন্তি নন-ফিচার চলচ্চিত্র নির্মাতাদের শ্রদ্ধার্ঘ্য এমাইএফএফ ২০২২-এর
নয়াদিল্লী, ২৯ মে, ২০২২
১৭-তম মুম্বাই আন্তর্জাতিক চলচ্চিত্র উৎসব-এমআইএফএফ ২০২২ ঐতিহ্য বজায় রেখে কিংবদন্তি চলচ্চিত্র নির্মাতাদের শ্রদ্ধা জানাবে, যাদের নন-ফিচার চলচ্চিত্রগুলি তুলে ধরার ক্ষেত্রে অবদান অপরিসীম। এই চলচ্চিত্র উৎসবে এ ধরণের চলচ্চিত্রগুলি এবং তাঁদের উপর নির্মিত চলচ্চিত্রগুলি দেখানো হবে। কিংবদন্তি চলচ্চিত্র নির্মাতা ইতালি, সিসিলিয়া, মাঙ্গিনি, কানাডার জ্যাক ড্রুইন এবং জাপানের তোশিও মাতসুমোতো-এর চলচ্চিত্রগুলি এই উৎসবে স্থান পেয়েছে। ভারতীয় কিংবদন্তিদের যশপাল চৌধুরী, মুকেশ চন্দ্র, পল এস কোলি, রাজা আর স্বামী, নন্দকুমার বি সদমতে, এম স্ট্যানলি, ভক্তি জগদীশ পুলেকার, ইরোম মাইপা, চিদানন্দ দাশগুপ্ত, বুদ্ধদেব দাশগুপ্ত, গৌতম বেনেগাল, সুমিত্রা ভাবে, রাহাত ইউসুফ এবং অজিত হরি-এর চলচ্চিত্রগুলি প্রদর্শিত হবে।
প্রদর্শনের তালিকা
সিসিলিয়া মাঙ্গিনির শ্রদ্ধাঞ্জলির রেট্রোস্পেকটিভ - দুটি চলচ্চিত্র ২ ঘণ্টা ১২ মিনিট।
ইরোম মাইপার শ্রদ্ধাঞ্জলির রেট্রোস্পেকটিভ - তিনটি চলচ্চিত্র
সুমিত্রা ভাবের শ্রদ্ধাঞ্জলির রেট্রোস্পেকটিভ - তিনটি চলচ্চিত্র, ১ ঘণ্টা ৪৮ মিনিট
যশপাল চৌধুরী শ্রদ্ধাঞ্জলির রেট্রোস্পেকটিভ - তিনটি চলচ্চিত্র, ১ ঘণ্টা ১৬ মিনিট
শতবার্ষিকী স্মরণীয় প্রদর্শনী
চিদানন্দ দাশগুপ্তের শতবর্ষ
অ্যানিমেশন চলচ্চিত্রের পূর্ণ দক্ষতা সম্পন্ন ব্যক্তিদের সম্মাননা রেট্রোস্পেকটিভ
অ্যানিমেশন ক্ষেত্রে প্রয়াত পূর্ণ দক্ষতা সম্পন্ন ব্যক্তিদের শ্রদ্ধা জানাতে এমআইএফএফ ২০২২এ বিশেষ প্রদর্শনীর ব্যবস্থা করা হয়েছে।
গৌতম বেনেগাল,  ৪টি চলচ্চিত্র ২ ঘণ্টা
জ্যাক ড্রুইন  ২টি চলচ্চিত্র ৪৭ মিনিট
তোশিও মাতসুমোতো  ৪টি চলচ্চিত্র ৫৫ মিনিট
এমআইএফএফ ২০২২এ অনলাইন নথিভুক্তিকরণের জন্য https://miff.in/delegate2022/?cat=ZGVsZWdhdGU
বিনামূল্যে চলচ্চিত্র দেখতে ছাত্রছাত্রীদের নথিভুক্তিকরণের জন্য https://miff.in/delegate2022/?cat=c3R1ZGVudF9kZWxlZ2F0ZQ
সংবাদ মাধ্যমের নথিভুক্তিকরণের জন্য https://miff.in/delegate2022/?cat=bWVkaWE
CG/SS/NS
(Visitor Counter : 83
পেট্রোলিয়ামওপ্রাকৃতিকগ্যাসমন্ত্রক
বায়ো গ্যাস উৎপাদন
নয়াদিল্লি, ১৫ জুলাই, ২০১৯
ধানের খড়, চাষের পর জমিতে থাকা শস্যের অবশিষ্টাংশ, গোবর, আখের ছিবড়া, পুরসভার বর্জ্য পদার্থ, নিকাশী ব্যবস্হা থেকে বর্জ্য পদার্থের মতো জৈব পদার্থের জঞ্জাল থেকে বায়ো গ্যাস উৎপাদনের প্রচুর সম্ভাবনা রয়েছে।
জৈব পদার্থের জঞ্জালের যথাযথ ব্যবস্হাপনার জন্য সরকার বিকল্প পরিবেশবান্ধব পরিবহনের জ্বালানী হিসেবে সঙ্কুচিত জৈব গ্যাস এর ব্যবহারকে উৎসাহিত করছে। রাষ্ট্রায়ত্ত তৈল সংস্হাগুলি ২০১৮র পয়লা অক্টোবর থেকে ‘সাশ্রয়ী মূল্যের পরিবহনের জন্য বিকল্প স্হিতিশীল জ্বালানী’ কে জনপ্রিয় করার লক্ষে কিছু উদ্যোগ নিয়েছে। খড় সহ নানা জঞ্জাল পুড়িয়ে পরিবেশের যে সমস্যা হয়, তা মেটানো এবং তেল, গ্যাস আমদানীর উপর নির্ভরশীলতা কমানো এই উদ্যোগের লক্ষ্য। ২০১৯এর জুন পর্যন্ত তেল ও গ্যাস কোম্পানীগুলি সিবিজি উৎপাদন ও সরবরাহের জন্য ৩৪৪টি কারখানাকে ইচ্ছাপত্র- লেটার অফ ইনটেন্ট দিয়েছে।
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান লোকসভায় আজ এক লিখিত প্রশ্নের উত্তরে এই তথ্য জানিয়েছেন।
CG/CB/NS
(Visitor Counter : 121
প্রধানমন্ত্রীরদপ্তর
বিশিষ্ট অভিনেতা বিক্রম গোখেলের প্রয়াণে শোকাহত প্রধানমন্ত্রী
নয়াদিল্লি, ২৬ নভেম্বর, ২০২২
বিশিষ্ট চরিত্রাভিনেতা বিক্রম গোখেলের মৃত্যুতে গভীর শোক ও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন :
“বিক্রম গোখেলজি ছিলেন সৃষ্টিধর্মী এক অভিনেতা। বিভিন্ন ধরনের চরিত্রে তিনি রূপদান করতে পারতেন। দীর্ঘ অভিনয় জীবনে বহু আকর্ষণীয় ভূমিকায় তিনি অবতীর্ণ হয়েছিলেন। তাঁর মৃত্যুতে আমি শোকাহত। তাঁর পরিবার-পরিজন, বন্ধুবর্গ এবং গুণগ্রাহীদের আমি সমবেদনা জানাই। ওঁ শান্তি!”
PG/SKD/DM/
(
ভূ-বিজ্ঞানমন্ত্রক
আসাম ও মেঘালয়ের কয়েকটি স্থানে আজ ভারী এবং অতি ভারী বৃষ্টির পূর্বাভাস; ভারী এবং অতি ভারী বৃষ্টির সম্ভাবনা বিহার, হিমালয় সন্নিহিত পশ্চিমবঙ্গ, সিকিম এবং অরুণাচল প্রদেশে
নতুন দিল্লি, ২৯ জুন, ২০২১
ভারত সরকারের আবহাওয়া সংক্রান্ত বিভাগের আবহাওয়ার পূর্বাভাস অনুযায়ী আজ ভারী থেকে অতি ভারী বৃষ্টির সম্ভাবনা রয়েছে আসাম এবং মেঘালয়ের বেশ কয়েকটি স্থানে। এর পাশাপাশি, বিহার, হিমালয় সন্নিহিত পশ্চিমবঙ্গ এবং সিকিম ও অরুণাচল প্রদেশের কয়েকটি স্থানে ভারী থেকে অতি ভারী বৃষ্টি হবে। গাঙ্গেয় পশ্চিমবঙ্গ সহ নাগাল্যান্ড, মণিপুর, মিজোরাম ও ত্রিপুরাতেও ভারী বর্ষণের সম্ভাবনা রয়েছে।
এছাড়া বজ্রবিদ্যুৎ সহ বৃষ্টির সম্ভাবনা রয়েছে পূর্ব রাজস্থান, মধ্যপ্রদেশ, ছত্রিশগড়, ঝাড়খন্ড, পশ্চিমবঙ্গ, সিকিম, আন্দামান ও নিকোবর দ্বীপপুঞ্জ, অরুণাচল প্রদেশ, আসাম, মেঘালয়, নাগাল্যান্ড, মণিপুর, মিজোরাম, ত্রিপুরা, মহারাষ্ট্র এবং তামিলনাড়ু, মারাঠাওয়াদা ও পুদুচেরিতে।
দক্ষিণ-পশ্চিম এবং পশ্চিম- মধ্য আরব সাগরে ঘন্টায় ৪০-৫০ এবং কখনো কখনো ৬০ কিলোমিটার বেগে ঝোড়ো হাওয়া বয়ে যাওয়ার সম্ভাবনা রয়েছে। মৎস্যজীবীদের সমুদ্রে যেতে নিষেধ করা হয়েছে।
আগামীকাল, ৩০ জুন পশ্চিমবঙ্গের হিমালয় সন্নিহিত এলাকা ছাড়াও সিকিম, আসাম এবং মেঘালয়ে ভারী থেকে অতি ভারী বৃষ্টির সম্ভাবনা রয়েছে। এছাড়াও বিহার, অরুণাচল প্রদেশ এবং নাগাল্যান্ড, মণিপুর, মিজোরাম, ত্রিপুরা এবং গাঙ্গেয় পশ্চিমবঙ্গে ভারী বৃষ্টির পূর্বাভাস রয়েছে।
বজ্রবিদ্যুৎ সহ বৃষ্টির সম্ভাবনা রয়েছে মধ্যপ্রদেশ, ছত্রিশগড়, ঝাড়খন্ড, পশ্চিমবঙ্গ, আন্দামান ও নিকোবর দ্বীপপুঞ্জ, অরুণাচল প্রদেশ, আসাম, মেঘালয়, নাগাল্যান্ড, মণিপুর, মিজোরাম, ত্রিপুরা এবং অন্ধপ্রদেশ, তেলেঙ্গানা, তামিলনাড়ু ও পুদুচেরির সমুদ্র উপকূলবর্তী অঞ্চলে।
সেই সঙ্গে ঘন্টায় ৪০-৫০ বা কোন কোন ক্ষেত্রে ৬০ কিলোমিটার বেগে ঝোড়ো হাওয়া বইতে পারে দক্ষিণ-পশ্চিম এবং পশ্চিম- মধ্য আরব সাগর, গুজরাট উপকূলসহ উত্তর আরব সাগরে। মৎস্যজীবীদের সমুদ্রে যেতে নিষেধ করা হয়েছে।
CG/ SB
(Visitor Counter : 89
সামাজিকন্যায়ওক্ষমতায়নমন্ত্রক
দেশে বয়স্ক ব্যক্তিদের সহায়তায় ‘সিনিয়র কেয়ার এজিং গ্রোথ ইঞ্জিন’  কর্মসূচি
নয়াদিল্লি, ৩০ সেপ্টেম্বর, ২০২১
দেশে বয়স্ক ব্যক্তির সংখ্যা ক্রমশ বাড়ছে। এই প্রেক্ষিতে বয়স্ক ব্যক্তিদের জন্য এক অনুকূল বাতাবরণ গড়ে তোলা অত্যন্ত জরুরি হয়ে উঠেছে। বর্তমানে দেশে ৬০ বছরের বেশি বয়সী বয়স্ক ব্যক্তির সংখ্যা প্রায় ১১ কোটি। এই সংখ্যা ২০০১-এর মোট জনসংখ্যার প্রায় ৭.৫ শতাংশ থেকে বেড়ে ২০২৬-এ ১২.৫ শতাংশ হবে। এমনকি, ২০৫০ নাগাদ মোট জনসংখ্যায় বয়স্ক ব্যক্তিদের শতাংশের হিসেবে হার ১৯.৫ শতাংশ ছাড়িয়েছে।
প্রধানমন্ত্রী শ্রী নরেন্দ্র মোদীর সুদক্ষ নেতৃত্বে কেন্দ্রীয় সরকার প্রবীণ নাগরিকদের কল্যাণে ২০১৬ সালে একটি তহবিল গঠন করে। এই তহবিল প্রবীণ ব্যক্তিদের জীবনে ইতিবাচক পরিবর্তন নিয়ে আসবে বলে মনে করা হচ্ছে। ইপিএফ ও অন্যান্য সরকারি তহবিলের অনাদায়ী প্রায় ৯ হাজার কোটি টাকা বয়স্কদের কল্যাণে কাজে লাগানো হবে। রাষ্ট্রীয় বয়ঃজ্যেষ্ঠ যোজনার ব্যয় এই তহবিল থেকেই মেটানো হবে।
সরকার ৯ হাজার কোটি টাকার বিপুল এই তহবিল সদ্ব্যবহারে সাতটি বিশেষজ্ঞ কমিটি গঠন করেছে। এই কমিটিগুলি জীবনজীবিকা, কর্মসংস্থান, স্বাস্থ্য, পুষ্টি, অর্থনীতি, দক্ষতা বৃদ্ধি ও গবেষণার মতো গুরুত্বপূর্ণ বিষয়ে প্রয়োজনীয় সমাধানসূত্র গ্রহণ করবে। অর্থনীতি সম্পর্কিত বিশেষজ্ঞ গোষ্ঠী বেসরকারি শিল্পোদ্যোগের প্রসারে একটি কর্মসূচি গ্রহণের প্রস্তাব নিয়েছে যাতে বয়স্ক ব্যক্তিদের ব্যবহৃত সামগ্রীতে আরও সৃজনশীলতা আনা যায়। এই কমিটিগুলির সুপারিশের ভিত্তিতে ‘সিনিয়র কেয়ার এজিং গ্রোথ ইঞ্জিন’ বা সেজ কর্মসূচি প্রণয়ন করা হয়েছে।
এই কর্মসূচির উদ্দেশ্যই হল ভারতে ক্রমবর্ধমান বয়স্ক ব্যক্তিদের দৈনন্দিন জীবনের সঙ্গে যুক্ত সমস্যাগুলি সমাধানসূত্র খুঁজে বের করা। সেইসঙ্গে, সৃজনশীল সামগ্রী ও পরিষেবার সঙ্গে যুক্ত স্টার্ট-আপগুলি চিহ্নিত করে তাদের আর্থিক সহায়তা দেওয়া যাতে তারা বয়স্ক মানুষের দৈনন্দিন সমস্যার সমাধানে আরও বেশি সক্রিয় ভূমিকা নিতে পারে। বিশেষজ্ঞ ওই গোষ্ঠীগুলি আরও প্রস্তাব দিয়েছে যে তরুণ শিল্পোদ্যোগীদের বিভিন্ন সৃজনশীল ধারণা চিহ্নিতকরণের সময় সেই সমস্ত ক্ষেত্রে উৎসাহ দিতে যারা বয়স্ক মানুষের কল্যাণে তিন বছর বা তার বেশি সময় ধরে যুক্ত রয়েছে।
CG/BD/DM/
(Visitor Counter : 138
প্রতিরক্ষামন্ত্রক
নৌ কমান্ডার্স সম্মেলন ২০২০র প্রস্তুতি
নয়াদিল্লী, ১৮ আগস্ট, ২০২০
আগামীকাল থেকে শুরু হচ্ছে নৌ কমান্ডার্স সম্মেলন ২০২০। চলবে আগামী ২১শে আগস্ট পর্যন্ত। এই সম্মেলনে উপস্থিত নৌসেনা প্রধান নৌসেনার প্রশিক্ষণ, প্রশাসনিক কাজ, মানব সম্পদ, বিভিন্ন বড় ধরনের অভিযান পরিচালন, যুদ্ধবিদ্যা ইত্যাদি বিষয়ে পর্যালোচনা করবেন এবং ভবিষ্যতে এইসব ক্ষেত্রে পদক্ষেপ গ্রহণের বিষয় নিয়ে আলোচনা চলাবেন।
উত্তর সীমান্তে সাম্প্রতিক ঘটনার পরিপ্রেক্ষিতে এই সম্মেলন বিশেষ তাৎপর্যপূর্ণ। এরসঙ্গে কোভিড-১৯এর জেরে তৈরি অভূতপূর্ব সমস্যা এবং এই সমস্যা মোকাবিলায় ব্যবস্থাপনা গ্রহণ ও নৌ পরিচালন, নৌ সম্পদ রক্ষণাবেক্ষণ, মানব সম্পদ উন্নয়ন, পরিকাঠামোগত উন্নয়ন ইত্যাদি বিভিন্ন বিষয় নিয়ে আলোচনা চলবে।
প্রতিরক্ষা মন্ত্রী শ্রী রাজনাথ সিং উদ্বোধনী অনুষ্ঠানে নৌ কমান্ডারদের উদ্দেশ্যে বক্তব্য রাখবেন। সম্মেলনে অন্যান্য শীর্ষ আধিকারিকদের সঙ্গে মতবিনিময়ও করবেন তিনি। এই সম্মেলনে সরকারের বিভিন্ন বরিষ্ঠ আধিকারিকদের সঙ্গে নৌ কমান্ডার্সদের আলাপচারিতার সুযোগও থাকছে।
ডিপার্টমেন্ট অফ মিলিটারি অ্যাফেয়ার্স বা সামরিক বিষয়ক দপ্তর এবং চিফ অফ ডিফেন্স স্টাফ প্রতিষ্ঠার পর এটিই প্রথম নৌ কমান্ডার্স সম্মেলন। এই সম্মেলনে যৌথ পরিকাঠামো, তিন পরিষেবা প্রদানকারীর সমন্বয়ে বিভিন্ন অভিযানের প্রস্তুতি, দক্ষতা উন্নতির জন্য ভারতীয় নৌবাহিনী কার্যকারী পুনর্গঠনের বিষয় নিয়েও আলোচনা করা হবে।
প্রধানমন্ত্রী শ্রী নরেন্দ্র মোদীর ‘সাগর’ সম্পর্কিত দৃষ্টিভঙ্গীর সঙ্গে সমন্বয় বজায় রেখে ভারত প্রশান্ত মহাসাগরীয় অঞ্চলে বৃহত্তর সুরক্ষা বিষয় সম্পর্কেও এই সম্মেলনে আলোচনা চলবে।
(CG/SS/NS
সংস্কৃতিমন্ত্রক
কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্ব প্রাপ্ত প্রতিমন্ত্রী শ্রী প্রহ্লাদ সিং প্যাটেল ভার্চুয়াল মাধ্যমে "লাইফ ইন মিনিয়েচার" প্রকল্পের সূচনা করেছেন
নতুন দিল্লি, ২২ অক্টোবর, ২০২০
কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্ব প্রাপ্ত প্রতিমন্ত্রী শ্রী প্রহ্লাদ সিং প্যাটেল আজ ভার্চুয়াল মাধ্যমে নতুন দিল্লির জাতীয় যাদুঘর , সংস্কৃতি মন্ত্রক এবং গুগল আর্টস অ্যান্ড কালচারের সহযোগিতায় আয়োজিত "লাইফ ইন মিনিয়েচার" প্রকল্পের সূচনা করেছেন ।
প্রকল্পটির সূচনা অনুষ্ঠানে বক্তব্য রাখতে গিয়ে, শ্রী প্রহ্লাদ সিং প্যাটেল প্রধানমন্ত্রীর ‘ডিজিটাল ভারত’ উদ্যোগের গুরুত্ব এবং ভারতের ঐতিহ্য সংরক্ষণে প্রযুক্তির ভূমিকার উপর জোর দেন। প্রযুক্তি ক্ষেত্রে নেতৃত্ব প্রদান এবং পণ্য উদ্ভাবনে বিশেষ জোর দেওয়ার জন্য গুগলের প্রশংসা করে তিনি বলেন, সামাজিক ক্ষমতায়ন এবং অন্তর্ভুক্তি সম্পর্কে তাদের প্রতিশ্রুতি রক্ষা ভারতের কাছে সত্যিকারের গর্বের বিষয়।
মন্ত্রী বলেন যে, আজ থেকে নতুন দিল্লির জাতীয় যাদুঘরের কয়েকশো ক্ষুদ্র চিত্রকর্ম গুগল আর্টস অ্যান্ড কালচারের "লাইফ ইন মিনিয়েচার" প্রকল্পের মাধ্যমে অনলাইনের সাহায্যে বিশ্বের মানুষ দেখতে পাবেন।গুগল আর্টস অ্যান্ড কালচার অ্যাপটির মাধ্যমে দর্শকরা ভারতীয় স্থাপত্যকলা ও চিত্র প্রদর্শনীশলার বিভিন্ন দিক ভার্চুয়াল প্রদর্শন করতে পারবেন এবং ক্ষুদ্রতর চিত্রের বিষয় নির্বাচন করতে পারবেন।এখানে প্রকৃতি, প্রেম, উদযাপন, বিশ্বাস এবং শক্তি- মানুষের সঙ্গে সম্পর্কের এই পাঁচটি সার্বজনীন বিষয়ে শিল্পকর্মগুলি উপস্থাপিত হয়েছে।
এমনকি "লাইফ ইন মিনিয়েচার" এর সাহায্যে রামায়ণ, রাজ রাজার কাহিনীর ওপর আঁকা চিত্রগুলির মতো জাতীয় যাদুঘরের বিখ্যাত ক্ষুদ্র সংগ্রহগুলি,http://g.co/LifeInMiniature এই লিঙ্কে ক্লিক করলে দেখতে পাওয়া যাবে ।
CG/SS
(Visitor Counter : 155